Source: https://www.riigiteataja.ee/akt/119012016001
Timestamp: 2019-12-15 19:51:01+00:00
Document Index: 5928363

Matched Legal Cases: ['§ 1', '§ 2', '§ 101', '§ 224', '§ 1', '§ 2']

Eesti riigi poolt rahastatavate või rahvusvaheliselt tunnustatud stipendiumide, riikidevaheliste lepingute või kõrgkoolide väliskoostöölepingute või rahvusvaheliste koostööprogrammide loetelu või neile esitatavad nõuded - sisukord
§ 1 Eesti riigi poolt rahastatavate stipendiumide, riikidevaheliste lepingute ja rahvusvaheliste koostööprogrammide loetelu
§ 2 Kõrgkoolide väliskoostöölepingutele esitatavad nõuded
Määrus kehtestatakse välismaalaste seaduse § 101 lõike 2 punkti 2 ja § 224 lõike 12 alusel.
§ 1. Eesti riigi poolt rahastatavate stipendiumide, riikidevaheliste lepingute ja rahvusvaheliste koostööprogrammide loetelu
Määruse lisaga kehtestatakse Eesti riigi poolt rahastatavate stipendiumide, riikidevaheliste lepingute ja rahvusvaheliste koostööprogrammide loetelu, mille alusel õppima asuvale välismaalasele võib anda viisa Eestisse rakenduskõrgharidus- või bakalaureuseõppesse õppima asumiseks või tähtajalise elamisloa Eestisse bakalaureuseõppesse õppima asumiseks.
§ 2. Kõrgkoolide väliskoostöölepingutele esitatavad nõuded
Määruse alusel võib välismaalasele anda viisa kõrgkooli kehtiva väliskoostöölepingu alusel Eestisse rakenduskõrgharidus- või bakalaureuseõppesse õppima asumiseks või tähtajalise elamisloa kõrgkooli kehtiva väliskoostöölepingu alusel Eestisse bakalaureuseõppesse õppima asumiseks, kui nimetatud leping on sõlmitud õppeasutusega, mis viib läbi kõrgharidustaseme õpet ja mida selle asukohariigi pädev asutus tunnustab oma kõrgharidussüsteemi osana. Üliõpilast vastuvõttev õppeasutus või üliõpilasorganisatsioon kinnitab koostöölepingu nõuetele vastavust välismaalase õppima asumise kinnituses.
Lisa Eesti riigi poolt rahastatavad stipendiumid, riikidevahelised lepingud ja rahvusvahelised koostööprogrammid